Title: ประกาศคณะกรรมการควบคุมการขนส่งทางบกประจำจังหวัดอุดรธานี ฉบับที่ 127 (พ.ศ. 2550) เรื่อง กำหนดเส้นทางสำหรับการขนส่งประจำทางด้วยรถโดยสาร

ประกาศคณะกรรมการควบคุมการขนส่งทางบก

ประกาศคณะกรรมการควบคุมการขนส่งทางบก
ประจำจังหวัดอุดรธานี
ฉบับที่
๑๒๗ (พ.ศ. ๒๕๕๐)
เรื่อง
กำหนดเส้นทางสำหรับการขนส่งประจำทางด้วยรถโดยสาร[๑]

ด้วย
คณะกรรมการควบคุมการขนส่งทางบกประจำจังหวัดอุดรธานีได้พิจารณาเห็นสมควรกำหนดเส้นทางสำหรับการขนส่งประจำทางด้วยรถโดยสารขึ้น
เพื่อเป็นการอำนวยความสะดวกให้แก่ประชาชนต่อไป

ฉะนั้น อาศัยอำนาจตามความในมาตรา ๒๐ (๑)
แห่งพระราชบัญญัติการขนส่งทางบก พ.ศ. ๒๕๒๒
ประกอบกับมติคณะกรรมการควบคุมการขนส่งทางบกประจำจังหวัดอุดรธานี ในการประชุมครั้งที่
๓/๒๕๔๘ เมื่อวันที่ ๑๓ ธันวาคม ๒๕๔๘ และได้รับอนุมัติจากคณะกรรมการควบคุมการขนส่งทางบกกลาง
ในการประชุมครั้งที่ ๓/๒๕๕๐ เมื่อวันที่ ๖ กุมภาพันธ์ ๒๕๕๐ จึงให้กำหนดเส้นทางสำหรับการขนส่งประจำทางด้วยรถโดยสาร
หมวด ๑ จังหวัดอุดรธานี สายที่ ๑๘ สถานีรถไฟอุดรธานี-บ้านดอนสะแบง
โดยให้ใช้รายละเอียดเส้นทางดังต่อไปนี้ คือ

สายที่ ๑๘ สถานีรถไฟอุดรธานี-บ้านดอนสะแบง
เริ่มต้นจากสถานที่จอดรถโดยสารประจำ
ทางบริเวณสถานีรถไฟอุดรธานี ไปตามถนนประจักษ์ศิลปาคม แยกซ้ายไปตามถนนสายอุทิศ
ผ่านสถานีขนส่งผู้โดยสารจังหวัดอุดรธานี (แห่งที่ ๑) แยกขวาไปตามถนนโภคานุสรณ์
ถึงอนุสาวรีย์กรมหลวงประจักษ์ศิลปาคม
แยกขวาไปตามถนนศรีสุขผ่านโรงเรียนบ้านหมากแข้ง โรงเรียนอุดรพิทยานุกูล
โรงเรียนอนุบาลอุดรธานี โรงเรียนสตรีราชินูทิศ วิทยาลัยอาชีวศึกษาอุดรธานี
แยกขวาไปตามทางหลวงแผ่นดินหมายเลข ๒๑๐ (ถนนเลี่ยงเมือง) ผ่านสถานีขนส่งผู้โดยสารจังหวัดอุดรธานี
(แห่งที่ ๒) ถึงสี่แยกบ้านเลื่อม แยกซ้ายไปตามทางหลวงชนบทหมายเลข อด. ๓๐๐๑
ผ่านบ้านเลื่อม ถึงบ้านดงหนองโพธิ์ แยกขวาไปตามทางหลวงชนบทหมายเลข ยธ. อด. ๒๑๓๙
ผ่านบ้านหนองตอ บ้านสูงแคน บ้านบ่อน้อย บ้านนาทาม บ้านโนนสวรรค์ บ้านดงยาง
แยกซ้ายไปตามทางหลวงชนบทหมายเลข อด. ๒๐๐๔ ถึงบ้านนากว้าง แยกขวาไปตามทางหลวงชนบท
ไปสุดเส้นทาง ณ สถานที่จอดรถโดยสารประจำทางบ้านดอนสะแบง

ประกาศ
ณ วันที่ ๑๒ มีนาคม พ.ศ. ๒๕๕๐
จารึก
ปริญญาพล
ผู้ว่าราชการจังหวัดอุดรธานี
ประธานกรรมการควบคุมการขนส่งทางบก
ประจำจังหวัดอุดรธานี

โสรศ/ผู้จัดทำ
๑๗
กรกฎาคม ๒๕๕๐

[๑] ราชกิจจานุเบกษา
เล่ม ๑๒๔/ตอนที่ ๕๖ ง/หน้า ๑๒๑/๕ กรกฎาคม ๒๕๕๐